الإدعاء
- ناس كتير أعادت نشر تويتة منسوبة للفنان أحمد عز من حساب على إنستجرام باسمه، ناشر صورة لأحمد عز مع لاعب كرة القدم عمرو وردة، مع تعليق: "ربنا معاك انا مش عارف الناس كبرت الموضوع اوي كده ليه".
الحساب ده مزيف. أحمد عز نفى من 4 أيام امتلاك أي حسابات على السوشيال ميديا، وقال: “مش بتاعتي، معنديش أي حسابات سوشيال ميديا خالص الحقيقة، كلها فان بيدج”. ✅✅
– أحمد عز سبق ونفى قبل كده أكتر من مرة امتلاكه صفحات على السوشيال ميديا وآخرها أول الشهر ده لما صفحة موثقة باسمه على فيسبوك نشرت صور عارية، وطلع وقتها قال إنه “بعيد تمامًا عن مواقع التواصل الاجتماعي، وأن هذه الصفحات ربما دشنها محبين له وشكرهم على مشاعرهم نحوه، مشددًا على عدم امتلاكه لهذه الصفحات وليس مسئولاً عما يكتب عليها”.